
HOTĂRÂRE
privind aprobarea devizului general actualizat privind cheltuielile necesare realizării investiției ”Rețea nouă de canalizare și stație de epurare, în comuna Rucăr”


Consiliul Local al comunei Rucăr, județul Argeș, întrunit astazi 22.09.2020 în ședința extraordinară;
Analizând referatul de aprobare al primarului comunei Rucăr, Dulamă Ionel înregistrat sub numarul 6700/17.09.2020 cu privire la aprobarea devizului general actualizat privind cheltuielile necesare realizării investiției ”Rețea nouă de canalizare și stație de epurare, în comuna Rucăr, județul Argeș”; 
În considerarea raportului de specialitate întocmit de responsabilul achiziții publice înregistrat sub numărul 6701/17.09.2020;
Ținând seama de Rapoartele Comisiilor de Specialitate ale Consiliului Local al Comunei Rucăr;
Având în vedere Contractul de Finanțare nr. 10169/09.06.2015 – M.D.R.A.P. și 6373/17.06.2015 – U.A.T. Rucăr;
Luând în considerare Contractul de lucrări nr. 9930/11.10.2016 privind Servicii de proiectare, faza AT și lucrări de execuție ”Rețea nouă de canalizare și stație de epurare, în comuna Rucăr”;
În baza prevederilor art. 221 din Legea 98/2016 privind achizițiile publice precum și prevederile art. 11 din Ordinul 1851/2013 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală
Văzând prevederile H.G.R. nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;
În conformitate cu prevederile art. 129, alin.(1),  alin. 2, lit. ”b„, alin.(4) din O.U.G. nr. 57/2019 privind Codul Asdministrativ, cu modificările și completările ulterioare;
În temeiul art 139, alin.(3), litera ”e” din O.U.G. nr. 57/2019 privind Codul Asdministrativ, cu modificările și completările ulterioare;


                                               H O T Ă R Ă Ș T E


Art.1.Se aproba devizul general actualizat privind cheltuielile necesare realizării investiției ”Rețea nouă de canalizare și stație de epurare, în comuna Rucăr, județul Argeș”, aferent Contractului de lucrări nr. 9930/11.10.2016, după cum urmează:
· Valoarea totală a investiției (inclusiv T.V.A.) – 24.927.314 lei;
· buget de stat – 22.629.112 lei;
· buget local – 2.298.202 lei.

· Valoare totală decontată investiție, inclusiv T.V.A. – 15.879.363,08 lei, din care:
· buget de stat – 15.543.092,92 lei;
· buget local – 336.270,16 lei.

· Valoare totală finalizare investiție, inclusiv T.V.A. (rest de executat) – 9.047.950,92 lei, din care :
· buget de stat – 7.086.019,08 lei;
· buget local – 1.961.931,84 lei.


Art.2.Cu ducere la îndeplinire se însărcineaza Primarul comunei Rucăr și Biroul Financiar Contabil din cadrul aparatului de specialitate.
Art.3.Prezenta hotărâre va fi adusă la cunostința publică prin afișare la sediul Primăriei Rucăr și va fi comunicată Instituției Prefectului Județului Argeș și Primarului Comunei Rucăr. 





            PREȘEDINTE ȘEDINȚĂ			               CONTRASEMNEAZĂ
                CONSILIER LOCAL		      	                       SECRETAR	            
                   Nistor Claudia 			                     Vorovenci Ion













Nr. 62  din 22.09.2020
Hotărârea a fost adoptată în unanimitate cu 10  voturi pentru, din cei 10 consilieri prezenţi şi 14 consilieri în funcţie

